CELEX: 62005FJ0108
Language: lv
Date: 2007-09-25
Title: Civildienesta tiesas (pirmā palāta) spriedums 2007. gada 25.septembrī. # Alessandro Cavallaro pret Eiropas Kopienu Komisiju. # Civildienesta lietas - Ierēdņi - Atalgojums. # Lieta F-108/05.

CIVILDIENESTA TIESAS SPRIEDUMS (pirmā palāta)
      2007. gada 25. septembrī
      Lieta F‑108/05
      Alessandro      Cavallaro
      pret
      Eiropas Kopienu Komisiju
      Civildienests – Ierēdņi – Atalgojums – Ekspatriācijas pabalsts – Civildienesta noteikumu VII pielikuma 4. panta 1. punkta b) apakšpunktā paredzētais nosacījums
      Priekšmets Prasība, kas celta saskaņā ar EKL 236. pantu un EAEKL 152. pantu, par Cavallaro lūgumu atcelt Komisijas iecēlējinstitūcijas 2005. gada 10. augusta lēmumu, ar kuru ir noraidīta viņa sūdzība, kas 2005. gada
         25. maijā iesniegta par tās pašas iestādes 2005. gada 3. marta lēmumu, ar kuru tā ir atteikusies viņam atzīt tiesības saņemt
         ekspatriācijas pabalstu
      
      Nolēmums Prasību noraidīt. Katrs lietas dalībnieks sedz savus tiesāšanās izdevumus pats.
      
      Kopsavilkums
      1.      Tiesvedība – Iebildumu raksts prāvās starp Kopienām un to darbiniekiem
      2.      Ierēdņi – Personas lieta
      (Civildienesta noteikumu 26. pants)
      3.      Ierēdņi – Atalgojums – Ekspatriācijas pabalsts – Piešķiršanas nosacījumi
      (Civildienesta noteikumu VII pielikuma 4. panta 1. punkta b) apakšpunkts)
      1.      Noteikums par iepriekšējas administratīvas sūdzības un prasības savstarpēju atbilstību ir piemērojams tikai prasītājiem. Nepastāv
         neviens noteikums, ne arī kāds princips, kas aizliegtu atbildētājām iestādēm iebildumu rakstā iekļaut argumentus, kas papildina
         tos, ar kuriem bija pamatota to nostāja pirmstiesas stadijā, un tādējādi minētajam rakstam pievienot dokumentus, kas izmantojami
         par pierādījumiem šiem argumentiem.
      
      (skat. 38. punktu)
      2.      Dokumenta, kas kāda ierēdņa personas lietā ir iekļauts pēc viņa iniciatīvas, administratīvais mērķis nav tikt izmantotam tikai
         tādos veidos, ko ierēdnis uzskata par lietderīgiem.
      
      (skat. 39. punktu)
      3.      Civildienesta noteikumu VII pielikuma 4. panta 1. punkta b) apakšpunkts ir interpretējams tādējādi, ka šajā tiesību normā
         paredzētais atskaites periods gadījumā, kad ierēdnis tiek atkārtoti iecelts amatā, beidzas dienā, kad viņš sākotnēji uzsāka
         pildīt amata pienākumus Kopienās.
      
      (skat. 71. punktu)
      Atsauce
      Pirmās instances tiesa: 1993. gada 28. septembris, T‑90/92 MagdalenaFernández/Komisija, Recueil, II‑971. lpp., 32. punkts.